Γκριγκόρι Αρς

Ο Γκριγκόρι Λβόβιτς Αρς (ρωσικά: Григорий Львович Арш, 21 Νοεμβρίου 1925 - 15 Σεπτεμβρίου 2017) ήταν Ρώσος ιστορικός που ασχολήθηκε συστηματικά με την ιστορία της Αλβανίας και με την ελληνική επανάσταση του 1821.

 Βιογραφικά στοιχεία 

Γεννήθηκε στο Αρχάνγκελ της Ρωσίας. Συμμετείχε ως στρατιώτης στον Β΄ Παγκόσμιο Πόλεμο, κατά τον οποίο τραυματίστηκε σοβαρά. 

Σπούδασε ιστορία στο Πανεπιστήμιο του Λένινγκραντ και πραγματοποίησε μεταπτυχιακές σπουδές στο Ινστιτούτο Ιστορίας της Ακαδημίας Επιστημών της Σοβιετικής Ένωσης.Γκριγκορι Αρς, Ο Ιωάννης Καποδίστριας στη Ρωσία, εκδόσεις Ασίνη, σελ. 355 Υπήρξε συνεργάτης του Ινστιτούτου Σλαβικών Σπουδών της Ρωσικής Ακαδημίας Επιστημών.Ο Ρώσος που μας έμαθε ελληνική ιστορία, από την εφημερίδα Τα Νέα  

Το 2005 ανακηρύχθηκε επίτιμος Διδάκτωρ του Εθνικού και Καποδιστριακού Πανεπιστημίου Αθηνών.Θάνατος του γνωστού φιλέλληνα ιστορικού Γ. Αρς, από την ιστοσελίδα του Υπουργείου Εξωτερικών 

Απεβίωσε το 2017.

 Εργογραφία 

Ο Γκρίγκορι Άρς υπήρξε ο βασικός μελετητής της ιστορίας των Ελλήνων και της Φιλικής Εταιρείας στην τσαρική Ρωσία κατά τον 19ο αιώνα.Γκριγκορι Αρς, Ο Ιωάννης Καποδίστριας στη Ρωσία, εκδόσεις Ασίνη, σελ. 13 Το 1970 εξέδωσε την διδακτορική του διατριβή με τίτλο "Ο ελληνικός απελευθερωτικός αγώνας στα τέλη του 18ου αιώνα και στον πρώιμο 19ο αιώνα" ενώ εν συνεχεία εξέδωσε το έργο "Ο Ιωάννης Καποδίστριας στη Ρωσία" και η "Η Φιλική Εταιρεία στη Ρωσία".

Πριν καταπιαστεί με την ελληνική ιστορία, είχε ασχοληθεί επισταμένως με την ιστορία της Αλβανίας δημοσιεύοντας το έργο του "Αλβανία και Ήπειρος στα τέλη του 18ου αιώνα και στις αρχές του 19ου αιώνα".

Παραπομπές

Κατηγορία:Ρώσοι ιστορικοί